# HOTĂRÂRE

# pentru modificarea şi completarea Hotărârii Guvernului nr. 1.000/2006 privind organizarea şi funcţionarea Agenţiei Naţionale a Funcţionarilor Publici

În temeiul [art. 108](http://lege5.ro/App/Document/gq4deojv/constitutia-din-2003?pid=79199975&d=2003-10-31#p-79199975) din Constituţia României, republicată, şi al art. 19 din Ordonanţa Guvernului nr. 23/2016 privind înfiinţarea Institutului Naţional de Administraţie

**Guvernul României adoptă prezenta hotărâre.**

**Art. I**.- Hotărârea Guvernului [nr. 1.000/2006](http://lege5.ro/App/Document/geztombsha/hotararea-nr-1000-2006-privind-organizarea-si-functionarea-agentiei-nationale-a-functionarilor-publici?pid=&d=2013-08-02) privind organizarea şi funcţionarea Agenţiei Naţionale a Funcţionarilor Publici, republicată în Monitorul Oficial al României, Partea I, nr. 620 din 2 septembrie 2010, cu modificările şi completările ulterioare, se modifică şi se completează după cum urmează:

1. La articolul 1, alineatul (2) se abrogă.
2. La articolul 2, alineatul (1) va avea următorul cuprins:

„**(**1) Agenţia Naţională a Funcţionarilor Publici, denumită în continuare Agenţia, asigură aplicarea strategiilor şi a Programului de guvernare în domeniul managementului funcţiei publice şi al funcţionarilor publici.”

1. La articolul 2 alineatul (2), literele c) şi d) se abrogă.
2. La articolul 4 alineatul (1), după litera r) se introduc 3 noi litere, litera s), litera ş) şi litera t) cu următorul cuprins:

„s) centralizează planurile de perfecţionare profesională a funcţionarilor publici, întocmite de autorităţile şi instituţiile publice, precum şi fondurile prevăzute în bugetul anual al acestora pentru acoperirea cheltuielilor de perfecţionare profesională a funcţionarilor publici, organizate la iniţiativa ori în interesul autorităţii sau instituţiei publice;

ș) stabileşte domeniile prioritare pentru formarea profesională a funcţionarilor publici;

t) elaborează, în colaborare cu instituţiile publice şi cu alte organizaţii cu obiect de activitate în domeniu, strategia de formare continuă a funcţionarilor publici, monitorizează, evaluează implementarea acesteia.”

1. Articolul 5 se abrogă.
2. Articolul 6 se abrogă.
3. La articolul 9, după litera f), se introduce o nouă literă, litera g) , cu următorul cuprins:

„g) organizează seminare şi conferinţe pe teme specifice domeniului său de activitate”.

1. La articolul 12, alineatul (4) va avea următorul cuprins:

„ (4) Preşedintele Agenţiei este ordonator terțiar de credite. Preşedintele Agenţiei poate delega această calitate, în condițiile legii, vicepreşedintelui, secretarului general sau altor persoane împuternicite în acest scop. Prin ordin al preşedintelui Agenţiei se vor preciza limitele şi condiţiile delegării.”

1. După articolul 12 se introduce un nou articol, art. 121, cu următorul cuprins:

„ **Art.121** - Prin ordin al preşedintelui Agenţiei unele atribuţii pot fi delegate, în condițiile legii, vicepreşedintelui, secretarului general sau altor persoane împuternicite în acest scop.”

1. La articolul 13, alineatul (2) va avea următorul cuprins:

„ **(2)** Secretarul general îndeplineşte atribuţiile prevăzute la art. 49 alin. (2) din Legea nr. 90/2001, cu modificările şi completările ulterioare. Secretarul general îndeplineşte şi alte atribuţii prevăzute în regulamentul de organizare şi funcţionare al Agenţiei ori încredinţate prin ordin de preşedintele Agenţiei, în condițiile legii.”

1. La articolul 14, [alineatul (1)](http://lege5.ro/App/Document/geztombsha/hotararea-nr-1000-2006-privind-organizarea-si-functionarea-agentiei-nationale-a-functionarilor-publici?pid=28168719&d=2012-03-21#p-28168719) va avea următorul cuprins:

#### „(1) Numărul maxim de posturi al Agenţiei este de 170, exclusiv demnitarii şi posturile aferente cabinetului preşedintelui Agenţiei.”

1. La articolul14 alineatul (3) va avea următorul cuprins:

„**(**3) Structura organizatorică a Agenției este prevăzută în Anexă.”

1. La articolul 17, alineatul (2) se abrogă.
2. Capitolul IV - „Organizarea, funcționarea şi atribuțiile centrelor regionale” se abrogă.
3. Articolul 23 se abrogă.
4. Articolele 24-26 se abrogă.
5. Articolul 27 va avea următorul cuprins:

„Art. 27. - Anexa face parte integrantă din prezenta hotărâre.”

#### Art. II. – (1) Anexa nr. 1 se modifică şi se înlocuieşte cu Anexa care face parte integrantă la prezenta hotărâre.

#### (2) Anexa nr. 2 se abrogă.

#### 

#### Art. III – (1) Agenția Națională a Funcționarilor Publici și centrele regionale de formare continuă pentru administraţia publică locală predau Institutului Național de Administrație activitatea în domeniul formării profesionale în administraţia publică şi al perfecţionării profesionale a funcţionarilor publici, în conformitate cu prevederile din Ordonanța Guvernului nr. 23/2016 privind înființarea Institutului Național de Administrație.

#### (2) Aplicarea procedurilor legale privind reorganizarea Agenţiei Naţionale a Funcţionarilor Publici se realizează în termen de 60 de zile de la intrarea în vigoare a prezentei hotărâri, în conformitate cu legislaţia în vigoare.

#### PRIM-MINISTRU

#### DACIAN JULIEN CIOLOŞ

#### 

***Anexă***

(Anexă la Hotărârea Guvernului nr. 1000/2006,

republicată, cu modificările şi completările ulterioare)

STRUCTURA ORGANIZATORICĂ A AGENŢIEI NAŢIONALE A FUNCŢIONARILOR PUBLICI

**PREŞEDINTE**

**VICEPREŞEDINTE**

**SECRETAR GENERAL**

Direcţia generală managementul funcţiei publice

Direcţia generală reglementare, monitorizare şi contencios

Direcţia gestionarea procedurilor administrative

Direcţia gestionarea funcțiilor publice și salarizare

Direcţia reglementare, dezvoltare şi implementare

Direcţia comunicare şi relaţii internaţionale

Număr maxim de posturi: 170, exclusiv demnitarii şi posturile aferente cabinetului preşedintelui Agenţiei

Cabinet preşedinte

Compartiment audit public intern

Corp control

Direcţia programe cu finanţare externă

(20)

Direcţia economic, resurse umane, achiziţii, administrativ şi protocol